Diari Oficial de la Generalitat Valenciana


Sumari del DOGV 3507, del 01-06-1999 (1999/5039)

ORDRE de 19 de maig de 1999, de la Conselleria de Medi Ambient, per la qual es convoquen tres beques per a postgraduats relatives a la protecció de l'ambient atmosfèric.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5039


Data del document
:   19-05-1999

Organisme emissor
:   Conselleria de Medi Ambient

Tipus de document
:   Ordre

Descriptors 

:   * suport econòmic
    * protecció del medi ambient
    * ajuda pública
    * assignació per estudis

ORDRE de 19 de maig de 1999, de la Conselleria de Medi Ambient, per la qual es convoquen tres beques per a postgraduats relatives a la protecció de l'ambient atmosfèric. [1999/S5039]
  
Els pressupostos de la Generalitat Valenciana per a 1999 preveuen la concessió de beques per a la realització d'estudis i la preparació de documentació sobre protecció de l'ambient atmosfèric de la Comunitat Valenciana.
  
Per això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Article 1
  
La Conselleria de Medi Ambient convoca tres beques per a la formació professional de postgraduats en cadascuna de les àrees detallades en l'annex I, que es regiran pel que disposen aquesta ordre i el Decret 108/1992, de 6 de juliol, del Govern Valencià, pel qual es regula la concessió de beques.
  
Article 2
  
Podran optar a l'obtenció d'aquestes beques els qui reunisquen els següents requisits bàsics:
  
a) Ser espanyol o tenir la nacionalitat d'un dels estats membres de la Unió Europea.
  
b) Posseir la titulació i els requisits exigits en l'annex I segons l'especialitat per la qual s'opte.
  
c) No patir cap malaltia o discapacitat que impossibilite el compliment de les obligacions.
  
Article 3
  
El període d'aprofitament de les beques comprendrà des de l'1 de setembre de 1999 fins al 31 de desembre de 1999. Això no obstant, el període de gaudi podrà ser ampliat fins al 31 d'agost de l'any 2000; aquesta ampliació es condicionarà a l'existència de crèdit adequat i suficient en l'exercici següent.
  
Article 4
  
Les beques estaran dotades amb 170.000 pessetes (1.021,72 euros) mensuals cadascuna, amb un import global màxim de 2.500.000 pessetes (15.025,30 euros). El finançament anirà a càrrec de la línia de codi comptable 2940 del capítol IV del programa 442.50 dels pressupostos de la Generalitat Valenciana per a 1999.
  
L'import de les beques es pagarà mensualment, després de la certificació prèvia de la Direcció General de Qualitat Ambiental.
  
Article 5
  
Els becaris realitzaran les funcions que els assigne el Servei de Residus i Contaminació de la Direcció General de Qualitat Ambiental, a fi d'assolir els objectius de pràctica professional i formació en les àrees corresponents.
  
El temps de dedicació setmanal serà de 35 hores setmanals i el treball es realitzarà normalment a València, i eventualment en qualsevol lloc de la Comunitat Valenciana. A més, el becari disposarà d'un màxim de 30 dies per a la seua dedicació a altres temes de formació, equivalents a 2,5 dies per més del període de gaudi, distribuïts en períodes d'un mínim de set dies.
  
Article 6
  
1. Les sol·licituds, emplenades d'acord amb el model adjunt, hauran d'anar adreçades a la Direcció General de Qualitat Ambiental.
  
2. Es presentaran en el Registre General d'aquesta Conselleria situat al carrer de l'Arquitecte Alfaro núm. 39, 46619, València, com també als serveis territorials d'aquesta situats a:
  
Alacant, carrer de Churruca, 29
  
Castelló, avinguda dels Germans Bou, 47
  
València, carrer de Gregori Gea, 27
  
o es tramitaran per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
3. El termini de presentació de les sol·licituds serà de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Article 7
  
A la sol·licitud s'adjuntarà el currículum del sol·licitant i tot tipus de mèrits professionals que hauran de ser acreditats mitjançant compulsa, en el moment de presentació de les sol·licituds.
  
El currículum es valorarà d'acord amb el barem establit en l'annex II.
  
Article 8
  
El procés de selecció constarà de les fases següents:
  
1. La comissió a què fa referència l'article nové d'aquesta disposició avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 4 punts o més en la fase anterior seran convocats per a la realització d'una entrevista sobre coneixements generals en la matèria especialitat de la beca por la qual opten, la data de realització de la qual es farà pública mitjançant un anunci en el tauler de la Conselleria de Medi Ambient (carrer de l'Arquitecte Alfaro, núm. 39, 46284 València), a la planta baixa, a partir de l'11 dia natural de l'acabament del termini de presentació de sol·licituds. L'entrevista es valorarà amb un màxim de 5 punts.
  
Sumats els punts obtinguts en la fase primera i segona, se seleccionaran els candidats per ordre de puntuació i s'exposarà la llista al tauler esmentat durant deu dies per a fase d'al·legacions.
  
Article 9
  
1. Les beques es concediran per resolució del conseller de Medi Ambient, en el termini màxim de dos mesos comptadors des de la data de la publicació d'aquesta ordre, a proposta d'una comissió avaluadora formada per:
  
Presidenta: Gloria Arnandis Boix, directora general de Qualitat Ambiental.
  
Secretària: Mercedes Blasco Mayor, tècnica de la Direcció General de Qualitat Ambiental.
  
Vocal: Ángel La Orden Gil, cap del Servei de Residus i Contaminació.
  
Vocal: Francisco Segura Sobrino, cap de Secció de Planificació Tecnològica Ambiental.
  
Vocal: José V. Miró Bayarri, tècnic del Servei de Residus i Contaminació.
  
Suplents:
  
Presidenta: Adoración de Rufino, secretària general administrativa de la Conselleria de Medi Ambient.
  
Secretària: Carmen Paredes Payá, cap de Secció d'Impuls Tecnològic Ambiental.
  
Vocal: Alejandro Ribes Konikx, tècnic del Servei de Residus i Contaminació.
  
Vocal: Ángeles Bover Belenguer, tècnica del Servei de Residus i Contaminació.
  
Vocal: Javier Valero Arrazola, tècnic del Servei de Residus i Contaminació.
  
Article 10
  
Seran obligacions dels becaris:
  
1. Acceptar i complir les normes establides en els articles d'aquesta convocatòria, com també les instruccions que, durant el període de vigència de la beca, rebran del Servei de Residus i Contaminació.
  
2. Començar l'aprofitament de la beca dins del termini que se'ls assenyale i desenvolupar la seua labor sense que cap altre compromís impedisca o dificulte la consecució i el compliment dels compromisos adquirits.
  
3. Les activitats que calguen per al compliment dels objectius necessaris.
  
4. Les beques són incompatibles amb la percepció simultània de qualsevol altre tipus de remuneració econòmica fixa i amb altres que es puguen concedir per a la mateixa activitat o alguna altra semblant. La infracció d'aquesta regla deixarà sense efecte la beca.
  
5. La condició de becari no genera cap relació laboral ni administrativa amb la Generalitat Valenciana.
  
Article 11
  
Es constituirà una borsa de reserva per a cada àrea amb els aspirants que no resulten adjudicataris de las beques, amb prioritat per ordre de puntuació, per a cobrir les vacants per incidències, renúncies, abandons o incompliments que puguen sorgir durant el període de gaudi.
  
Article 12
  
A fi de donar cobertura sanitària a les persones adjudicatàries de les beques se'ls inclourà en una pòlissa col·lectiva subscrita amb una empresa asseguradora.
  
Article 13
  
Si per necessitats del servei, els becaris realitzen desplaçaments, allarguen la jornada, etc. aquestes actuacions s'indemnitzaran d'acord amb la normativa que estiga vigent en aquell moment per al personal laboral al servei de la Generalitat Valenciana.
  
Article 14
  
El conseller de Medi Ambient resoldrà les incidències que sorgisquen durant el període de gaudi de les beques i podrà deixar-les sense efecte, després de l'audiència prèvia a l'interessat en els següents supòsits:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits per la convocatòria.
  
Disposició final
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 19 de maig de 1999
  
El conseller de Medi Ambient,
  
JOSE MANUEL CASTELLA ALMIÑANA
  
Annex I
  
Àrees de formació de les beques, titulació i requisits:
  
1. Estudis sobre emissions contaminants a la atmosfera: una beca.
  
Titulació vàlida: llicenciat en Ciències, Farmàcia, enginyer industrial o enginyer químic.
  
Carnet de conduir: tipus B1.
  
2. Estudis sobre la qualitat de l'ambient atmosfèric: una beca.
  
Titulació vàlida: llicenciat en Ciències, Farmàcia, enginyer industrial o enginyer químic.
  
Carnet de conduir: tipus B1.
  
3. Estudio sobre producció de contaminació en la gestió de residus: una beca.
  
Titulació vàlida: llicenciat en Ciències, Farmàcia, Dret, enginyer industrial o enginyer químic.
  
Carnet de conduir: tipus B1.
  
Annex II
  
Barem de valoració
  
1. Expedient acadèmic
  
Es valorarà fins un màxim de 2 punts en funció de la nota mitjana de l'expedient acadèmic, proporcionalment d'acord amb l'expedient presentat de major nota. Es bonificarà fins 0,5 punts més el fet d'estar en disposició del títol de doctor si té relació amb les matèries objecte de la beca. Es bonificarà fins 0,5 punts si es disposa d'altres titulacions acadèmiques si tenen relació amb les matèries objecte de la beca. La valoració de l'expedient i de les bonificacions no podrà excedir de 3 punts.
  
2. Cursos i activitats formatives
  
Es valoraran fins un màxim de 3 punts els cursos de formació i perfeccionament que tinguen per objecte la formació en àrees relacionades amb la finalitat de les beques.
  
Sols es valoraran aquests cursos si han sigut convocats o organitzats per universitats, instituts o escoles oficials. Els seminaris sols es valoraran si s'acredita que tenen la mateixa naturalesa i metodologia que els cursos.
  
La valoració de cada curs s'efectuarà en funció de la durada d'acord amb l'escala següent:
  
De 100 o més hores: 2,00 punts
  
De 75 o més hores: 1,50 punts
  
De 50 o més hores: 1,00 punts
  
De 25 o més hores: 0,50 punts
  
De 15 o més hores: 0,20 punts.
  
3. Experiència professional relacionada amb l'àrea de formació de la beca
  
L'ocupació de llocs de treball, pràctiques en empreses o gaudi de beques en centres de treball, que guarden similitud amb l'objecte de la beca es valorarà fins un màxim de 2 punts, a raó de 0,1 punts per mes.
  
4. Coneixements d'idiomes comunitaris
  
Podrà valorar-se fins un màxim d'1 punt el coneixement de llengües oficials de la Unió Europea. El coneixement d'aquests idiomes s'acreditarà mitjançant certificats expedits pels centres oficialment reconeguts.
  
5. Coneixements de valencià
  
El coneixement de valencià es valorarà fins un màxim d'1 punt sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià, d'acord amb la següent escala general:
  
Coneixement de grau oral: 0,25 punts
  
Coneixent de grau elemental: 0,50 punts
  
Coneixent de grau mitjà: 0,75 punts
  
Coneixement de grau superior: 1,00 punts.
  
6. Altres mèrits
  
La comissió avaluadora podrà concedir fins un màxim d'1 punt per la concurrència de qualsevol altra circumstància acreditada no prevista en aquest barem, sempre que tinga una directa vinculació amb la finalitat de la beca.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament de Castelló de la Plana